text: [{"text_idx": "#000000", "text": "15% av f\u00f8royingum gerast bundnir av ru\u0301sdrekka"}, {"text_idx": "#000002", "text": "Hv\u00f8rja fer\u00f0 eg hoyri um syndarligar vanlukkur, kemur m\u00e6r til hugs, hvussu no\u0301gv ru\u0301sdrekka er atvoldin er til i\u0301 okkara samfelagi. Hetta s\u00e6rt tu\u0301 ikki sum ungur, men hetta gerst kla\u0301rari ju\u0301 eldri tu\u0301 gerst og kemur i\u0301 mi\u0301n aldur. Vit balla\u00f0ust eisini, vo\u0301ru limir i\u0301 \u201c\u00f8lklubba\u201d, koyrdu rukkukoyring sja\u0301lvandi vi\u00f0 edru\u0301um bilstjo\u0301ra og to\u0301ku mangan ov ri\u0301van til av ru\u0301sa\u00f0a l\u00f8ginum. Skriva\u00f0 i\u0301 2015."}, {"text_idx": "#000003", "text": "Ein dagin sat eg i\u0301 kaffihu\u0301si og pra\u0301ta\u00f0i vi\u00f0 mann um ru\u0301sdrekka, ti\u0301 hetta hevur mi\u0301n a\u0301huga, sja\u0301lvt um li\u0301ti\u00f0 og einki er drukki\u00f0 si\u0301\u00f0ani einafer\u00f0 i\u0301 80-a\u0301runum. I\u0301 li\u0301tla l\u00f8tu taldu vit tretivu menn, sum vit kendu i\u0301 Havn, sum vo\u0301ru dey\u00f0ir beinlei\u00f0is av ru\u0301sdrekka. Summir rukku ikki 40 a\u0301r og a\u00f0rir ikki 50 a\u0301ra aldur. Ru\u0301sdrekka fekk kv\u00f8rkratak a\u0301 menninar longu a\u0301 ungum a\u0301rum, og sum at enda f\u00f8rdi til dey\u00f0a."}, {"text_idx": "#000004", "text": "Allar kanningar uttanlands siga, at av teimum, sum smakka s\u00e6r a\u0301 a\u0301 ungum a\u0301rum, gerast millum fimtan og tju\u0301gu prosent bundin av ru\u0301sdrekka seinni a\u0301 li\u0301vslei\u00f0ini. Hetta kemur sni\u0301kjandi, sum a\u0301rini ganga. Flestu f\u00f8royingar megna og duga at umgangast ru\u0301sdrekka, teir drekka i\u0301 veitslulag, drekka eitt glas av vi\u0301ni ella eina \u00f8l aftur vi\u00f0 matinum og passa sja\u0301lvandi si\u0301tt arbei\u00f0i. Men so eru ta\u00f0 hini, sum ikki duga at fara um ru\u0301sdrekka og gersta bundin av ru\u0301sa\u00f0a l\u00f8ginum."}, {"text_idx": "#000005", "text": "Eg havi uppliva\u00f0 ti\u0301\u00f0ina vi\u00f0 \u201ckvartalsdrankarum\u201d, hvi\u0301tar flamingokassar, \u201c\u00f8l-klubbar\u201d, at Ru\u0301san kom i\u0301 1992, og at loyvt var nu\u0301 at skeinkja a\u0301 hv\u00f8rjari matstovu. Fo\u0301r spurningur u\u0301t til fo\u0301lkaatkv\u00f8\u00f0u, um loyvt skal vera at selja alt ru\u0301sdrekka i\u0301 vanligum handlum, so hev\u00f0i eg svara \u201cja\u201d. Sum unglingar fingu vit fatur i\u0301 \u00f8llum ti\u0301 ru\u0301sdrekka, vit ynsktu, bara vit h\u00f8vdu no\u0301g miki\u00f0 av peningi. Eg dugi ikki at skilja, at \u201cOkkara\u201d og \u201cF\u00f8roya Bjo\u0301r\u201d kunnu hava egnar s\u00f8lubu\u0301\u00f0ir, ta\u0301 i\u00f0 ikki er loyvt at selja sterkt \u00f8l i\u0301 handlunum. Men F\u00f8royar er eitt land, har dubultmoralurin tri\u0301vist o\u0301metaliga v\u00e6l."}]